Επίσημη μορφή πήρε η απόφαση των διαιτητών να απέχουν από τα παιχνίδια της 15ης αγωνιστικής της Σούπερ Λίγκας, όπως μετέφερε στον ΣΠΟΡ FM 94,6 ο Άρης Ασβεστάς.



Συγκεκριμένα, οι Έλληνες ρέφερι που σφυρίζουν στην πρώτη κατηγορία του ελληνικού πρωταθλήματος βρέθηκαν σήμερα το πρωί στα γραφεία της ΕΠΟ, όπου εμφανίστηκαν αμετακίνητοι στην απόφασή τους να μην δώσουν το "παρών" στα γήπεδα αυτό το Σαββατοκύριακο σε αποχή σε ένδειξη διαμαρτυρίας για την επίθεση στον συνάδελφό τους, Θανάση Τζήλο.



«Είναι αδιανόητο να μην μπορούμε να πάμε στις δουλειές μας ή για φαγητό επειδή φοβόμαστε μήπως μας την “πέσουν” και μας χτυπήσουν άσχημα», έλεγαν χθες οι διαιτητές στους παράγοντες της Ομοσπονδίας, αλλά και στον Μέλο Περέιρα οι οποίοι προσπάθησαν να τους μεταπείσουν.